OpenLLM-France/wikimedia huggingface dataset:
# Endomisi

Rep el nom d'endomisi la capa de teixit connectiu que rodeja cada fibra muscular. L'endosimi juntament amb el perisimi i l'episimi constitueixen el teixit conjuntiu muscular. Aquestes tres capes s'uneixen per formar tendons que adhereixen ben fort els músculs esquelètics als ossos.
L'endomisi, que significa dins del múscul, és una capa intrínseca prima de teixit connectiu areolar que recull cada miòcit individual (fibra muscular o cèl·lula muscular). També conté capil·lars i nervis. Envolta a la membrana cel·lular de la fibra muscular: el sarcolemma. L'endomisi és el component més profund i petit del teixit connectiu muscular. Aquesta capa fina ajuda a proporcionar un entorn químic adequat per a l'intercanvi de calci, sodi i potassi, fonamental per a l'excitació i posterior contracció d'una fibra muscular.
L'endomisi es combina amb el perimisi i l'epimisi per crear les fibres de col·lagen dels tendons, proporcionant la connexió de teixit entre músculs i ossos mitjançant un enganxament indirecte.
El col·lagen és la proteïna principal que componen teixits connectius com l'endomisi. S'ha demostrat que l'endomisi conté principalment components de col·lagen de tipus I i tipus III, i de tipus IV i de tipus V en quantitats molt menors.
El terme esquelet cardíac de vegades es considera sinònim d'endomisi al cor, però l'esquelet cardíac també es refereix a la combinació de l'endomisi i el perimisi en aquest òrgan.
Els anticossos anti-endomisials (EMA) IgA estan presents en la malaltia celíaca. No provoquen símptomes directes als músculs, però la detecció d'EMA és útil en el diagnòstic de la malaltia.

## Referències

* ↑ Principios de Anatomía y Fisiología. Autores: Gerard J. Tortora, Bryan Derrickson. Editorial Médica Panamericana, 2013. Consulta: 10 de mayo de 2018
* ↑ Saladin, K. S. (2012). Anatomy and Physiology: The Unity of Form and Function. New York, NY: McGraw-Hill.
* ↑ Light, N; Champion, A. E. «Characterization of muscle epimysium, perimysium and endomysium collagens». The Biochemical Journal, vol. 219, 3, 1984, pàg. 1017–26. DOI: 10.1042/bj2191017. PMC: 1153576. PMID: 6743238.
* ↑ Pruessner, H. T. «Detecting celiac disease in your patients». American Family Physician, vol. 57, 5, 1998, pàg. 1023–34, 1039–41. PMID: 9518950. Arxivat 2020-05-28 a Wayback Machine. «Còpia arxivada». Arxivat de l'original el 2020-05-28. [Consulta: 1r novembre 2022].
* ↑ «Detecting celiac disease in your patients». American Family Physician, 57, 5, 1998, pàg. 1023–34, 1039–41. 9518950. Arxivat 2020-05-28 a Wayback Machine. «Còpia arxivada». Arxivat de l'original el 2020-05-28. [Consulta: 1r novembre 2022].
# Three Loves Has Nancy

Three Loves Has Nancy és una pel·lícula de comèdia romàntica estatunidenca de 1938 dirigida per Richard Thorpe i protagonitzada per Janet Gaynor, Robert Montgomery i Franchot Tone. Està ambientada a la ciutat de Nova York.

## Argument

Els plans de seducció del novel·lista Malcolm Niles van malament quan l'actriu Vivian Herford porta la seva mare a un sopar al seu apartament de Nova York. Quan parlen de matrimoni, en Malcolm decideix fer una gira per promocionar el seu nou llibre. En un petit poble del sud coneix la Nancy Briggs. La Nancy s'ha de cassar aquella nit, però el seu promès, que treballa a Nova York, no torna per al casament, així que la seva família li dona permís per anar a Nova York a buscar-lo. Al mateix temps, en Malcolm rep un cable del seu editor i amic, Robert Hanson, que li diu que torni a casa perquè la Vivian ha marxat de la ciutat. Viatjant a Nova York amb el mateix tren, la Nancy demostra ser una plaga que en Malcolm espera evitar un cop arribin, però quan la Nancy no troba el seu promès, va a buscar en Malcolm, ja que és l'únic que coneix a la ciutat. Està a punt de fer-la fora quan la Vivian torna, així que utilitza la Nancy com a excusa per desfer-se de la Vivian.

## Repartiment

* Janet Gaynor com Nancy Briggs
* Robert Montgomery com Mal Niles
* Franchot Tone com Bob Hanson
* Guy Kibbee com Pa Briggs
* Claire Dodd com Vivian Herford
* Reginald Owen com William
* Cora Witherspoon com Mrs. Herford
* Emma Dunn com Mrs. Briggs
* Charley Grapewin com avi Briggs
* Lester Matthews com Alonzo Stewart
* Grady Sutton com George Wilkins, Jr.
* Mary Forbes com Mrs. Hanson
* Grant Withers com Jack

## Referències

* ↑ «THREE LOVES HAS NANCY». mubi.com. [Consulta: 13 gener 2024].
# Henry Oberholzer

Henry Arthur Oberholzer (St. Pancras, Londres, 12 d'abril de 1893 – Newport, 20 de març de 1953) va ser un gimnasta artístic anglès que va competir a començament del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en el concurs complet per equips del programa de gimnàstica.

## Referències

* ↑ «Henry Oberholzer Olympic Results». sports-reference.com. Arxivat de l'original el 2 de novembre 2012. [Consulta: 21 setembre 2016].
* ↑ Perfil a databaseolympics.com
# King Kong (personatge)

King Kong és un goril·la fictici gegantí de la cultura popular contemporània que s'origina com a personatge en una pel·lícula. Ha aparegut en diversos films i altres treballs, molts dels quals duen per títol el seu propi nom, com el gran clàssic del cinema de 1933 (King Kong), les adaptacions que es van rodar els anys 1976, 2005 i 2017, i altres seqüeles.

## Argument de la pel·lícula de 1933

Un equip de cinema va cap a una illa (l'illa de la calavera, "Skull Island]") a la recerca d'un misteriós ésser anomenat Kong. A l'illa descobrixen una civilització perduda que segresta a l'Ann Darrow, l'actriu protagonista, per a oferir-la en sacrifici ritual a Kong, que resulta ser un enorme goril·la. Kong desenvolupa una estranya atracció per Ann i la defensa de l'atac de dinosaures i d'altres animals prehistòrics abans de ser reduït per l'expedició. Immediatament es decidirà transportar al simi a Nova York, per a ser exhibit públicament. El contacte de King Kong amb un món que no és el seu i l'amor que sent per Ann són el motor de gran part de la pel·lícula.

## Equip de la pel·lícula de 1933

Dirigida per Merian C. Cooper i Ernest B. Schoedsack, va comptar amb la col·laboració de l'expert en efectes especials Willis O'Brien (mestre i precursor de Ray Harryhausen, el "mag" de les animacions en les produccions de la Hammer britànica).
L'actriu protagonista va ser la canadenca Fay Wray, qui va arribar a l'èxit el 1928 amb "The wedding march", dirigida per l'austríac Erich Von Stroheim.

## Vegeu també

* El fill de King Kong
* Kong: Skull Island
* Kong: King of the Apes
* Falla King-Kong
* Donkey Kong
* Circ dels horrors
* Godzilla
* l'aprenent de bruixot
# Kammala

Kammala era una ciutat i una regió del país dels kashka, prop de la mar Negra, al nord-oest d'Hattusa, la capital de l'Imperi Hitita.
Se sap que en temps del rei Tudhalias III, les regions de Kammala i Masa, van atacar territoris hitites, entre ells la ciutat de Kasiya. Tudhalias es va posar en camí per combatre els kashka, acompanyat pel seu fill i hereu Subiluliuma I. Les cròniques diuen que només arribar, Tudhalias va destruir les dues ciutats que havien iniciat l'atac, però els kashka van atacar les fortificacions que els hitites havien situat a les ciutats destruïdes, i les van esclafar.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 64. ISBN 8446022532.
# Frottage

El frottage (del francès "frotter", que significa fregar) és una tècnica artística que utilitza una superfície amb certa rugositat per a reproduir el relleu amb un paper a sobre. Fou inventada per l'artista surrealista Max Ernst i representà la descoberta de la sensació tàctil visual. Aquesta tècnica permet de descobrir característiques de l'objecte. Sembla a la tècnica oriental del fregament, que deixa la marca d'un objecte sobre un paper quan hom el deixa damunt.
En la il·lustració científica s'utilitza per a dibuixar fulles. I en l'arqueologia s'utilitza per a documentar petròglifs.
El 2016 Sihun Kim i Jae-Chol Moon crearen una animació de dibuixos fets mitjançant aquesta tècnica.
Hi ha una frase popular espanyola que, usada en un context surrealista, podria alhora tant identificar com desidentificar aquesta tècnica (en la seva concepció i motivació inicial i iniciàtica). De qualsevol de les maneres, la frase, en el seu aspecte més essencial, ens apropa al mètode paranoico-crític dalinià... La frase seria: "COMER Y RASCAR TODO ES COMENZAR".

## Referències

* 1 2 3 4 Kim i Moon, 2016, p. 9.
* ↑ Giménez, 2002, p. 38.
* ↑ Kim i Moon, 2016, p. 10.
* ↑ Giménez, 2002, p. 54.
* ↑ Castillo, Igor «Registro de Arte Rupestre». Bordes. Revista de estudios culturales, 9, 2015, pàg. 98. ISSN: 2244-8667.
* ↑ «FMG artista multidisciplinar: pintura, escultura, dibujos» (en castellà). [Consulta: 29 novembre 2024].

## Bibliografia

* Giménez, Dolores. Educació plàstica i visual. Picanya: Voramar i Santillana, 2002, p. 54. ISBN 84-8194-634-6.
* Kim, Sihun; Moon, Jae-Cheol «Frottage Animation Oloc Boloc». TECHART: Journal of Arts and Imaging Science, 3, 1, 2016, pàg. 9-13. DOI: 10.15323/techart.2016.02.3.1.9.
# Un grup de dones

Un grup de dones (títol original en anglès: The Group) és una pel·lícula estatunidenca dirigida per Sidney Lumet, estrenada el 1966. Ha estat doblada al català i emesa a TV3 per primera vegada el 1996.

## Argument

1933: vuit joves són amigues i membres de la classe alta en una l'escola privada de noies, per graduar-se i començar les seves pròpies vides. La pel·lícula documenta els anys entre la seva llicenciatura i el començament de la II Guerra Mundial a Europa, i es nota, en un estil de sèries, les seves aventures i matrimonis, les seves carreres o el significat de les seves vides, els seus alts i baixos.

## Repartiment

* Candice Bergen: Lakey
* Joan Hackett: Dottie
* Elizabeth Hartman: Priss
* Shirley Knight: Polly
* Joanna Pettet: Kay
* Mary-Robin Redd: Pokey
* Jessica Walter: Libby
* Kathleen Widdoes: Helena
* James Broderick: Dr. Ridgeley
* James Congdon: Sloan Crockett
* Larry Hagman: Harald Peterson
* Hal Holbrook: Gus Leroy
* Richard Mulligan: Dick Brown
* Robert Emhardt: Mr. Andrews
* Carrie Nye: Norine

## Nominacions

* BAFTA a la millor actriu estrangera per Joan Hackett.

## Referències

* 1 2 Títol en català a ésAdir
# Un pare genial

Un pare genial (títol original: Big Daddy) és una pel·lícula estatunidenca dirigida per Dennis Dugan estrenada el 1999. Ha estat doblada al català.

## Argument

Amb gran sorpresa, Sonny Koufax (Adam Sandler) rep a casa seva Julian (Dylan i Cole Sprouse), un nen de 5 anys. Llegeix la carta que l'acompanya i s'assabenta que és el fill d'un amic que es troba a la Xina per negocis. Sonny decideix de fer-se passar pel pare, amb l'objectiu d'impressionar la seva xicota amb qui té problemes.

## Repartiment

* Adam Sandler: Sonny Koufax
* Joey Lauren Adams: Layla
* Jon Stewart: Kevin
* Dylan Sprouse i Cole Sprouse: Julian
* Josh Mostel: M. Brooks
* Leslie Mann: Corinne
* Allen Covert: Phil
* Rob Schneider : Nazo, el repartidor
* Kristy Swanson: Vanessa
* Joseph Bologna : Lenny Koufax
* Peter Dante: Tommy
* Jonathan Loughran: Mike
* Steve Buscemi: el sense-sostre

## Premis

* 1999: Premi Razzie al pitjor actor (Sandler). 5 Nominacions, incloent pitjor pel·lícula

## Crítica

* Típica comèdia familiar (...) vehicula per a lluïment d'Adam Sandler, un actor tan interessant com desaprofitat."
* "Passa que la peli, facil i sense contingut, té la seva gràcia -poca- i rius de tant en tant. Serà que surt Steve Buscemi fent l'indi. Que no és poc."

## Referències

* ↑ «Un pare genial». esadir.cat.
* ↑ Elliott, Stuart «THE MEDIA BUSINESS: ADVERTISING; In search of irreverence, a movie campaign sets 'a new high in low,' but few seem to care.» (en anglès). The New York Times, 07-07-1999. ISSN: 0362-4331.
* ↑ Palomo, Miguel Angel «Un papá genial». El País.
* ↑ Marañón, Carlos «Un papá genial». Cinemanía.
# Un ángel pasó por Brooklyn

Un ángel pasó por Brooklyn és una pel·lícula filmada en blanc i negre, coproducció d'Itàlia i Espanya dirigida per Ladislao Vajda segons el seu propi guió escrit en col·laboració amb Ugo Guerra, Ottavio Alessi, José Santugini, Gian Luigi Rondi i István Békeffy. El film va ser produït en 1957 i va tenir com a protagonistes a Peter Ustinov, Pablito Calvo, José Isbert, Aroldo Tieri i Maurizio Sorra. Va ser filmada parcialment a Brooklyn, Nova York, els Estats Units i es nota certa influència de la pel·lícula de Frank Capra Que bonic que és viure.

## Sinopsi

Un antipàtic administrador de finques d'origen italià (paper que interpreta Ustinov) és condemnat per la maledicció d'una anciana a viure com un gos fins que aconsegueixi que algú s'encapritxi amb ell.

## Repartiment

* Peter Ustinov: Advocat Pozzi
* Pablito Calvo: Tonino
* Aroldo Tieri: Bruno Lo Banco
* Maurizio Arena: Alfonso
* Franca Tamantini: Xicota d'Alfonso
* Silvia Marco: Giulia
* Isabel de Pomés: Paolina
* Carlos Casaravilla: Hobo
* José Marco Davó: Judge
* Renato Chiantoni: Uixer del jutge
* Dolores Bremón: Anciana
* Juan de Landa:Carnisser
* José Isbert: Pietrino
* Julia Caba Alba: Propietària del restaurant
* Enrique Diosdado: Policia
* Carlo Pisacane: Trampós

## Premis

Antonio Simont va obtenir la Medalla del Cercle d'Escriptors Cinematogràfics als millors decorats pel seu treball en el film.

## Referències

* ↑ Roberto Chiti; Roberto Poppi; Enrico Lancia Dizionario del cinema italiano: I film. Gremese, 1991. ISBN 8876055487.
* ↑ Un ángel pasó por Brooklyn, El Mundo
* ↑ Un ángel pasó por Brooklyn, El País, 25 de maig de 1990
* ↑ «Premios del CEC a la producción española de 1957». Círculo de Escritores Cinematográficos. Arxivat de l'original el 2021-05-06. [Consulta: 9 febrer 2018].
# Velinas

Velinas (en francès Vélines) és un municipi francès situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 838 | 937 | 929 | 918 | 1.068 | 1.093 | 1.154 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995-2008 | Jean-Pierre Castanet | |
| 2008- | Gilbert de Miras | |

## Referències

* ↑ «Toponímia occitana». Arxivat de l'original el 2012-03-15. [Consulta: 29 novembre 2010].
# Anna Llenas

Anna Llenas (Barcelona, 20 de desembre de 1977) és una il·lustradora i autora infantil catalana. És llicenciada en Publicitat i relacions públiques per la Universitat Autònoma de Barcelona i graduada en Disseny gràfic per l'Escola Superior de Disseny i Art Llotja.
Abans de dedicar-se a escriure llibres per a infants va treballar en el món de la publicitat.
La seva obra més coneguda és El Monstre de colors àlbum il·lustrat publicat originalment en català i castellà per l'editorial Flamboyant i que és el llibre de literatura infantil i juvenil en català més traduït a altres llengües i un dels deu llibres més traduïts del còmput global.

## Obra publicada

* La ratolina al circ (Lynx, 2010)
* El monstre de colors (Flamboyant, 2012)
* El monstre de colors colorejable (Flamboyant, 2012)
* Diario de las emociones (Paidós, 2014)
* T'estimo (quasi sembre) (Estrella Polar, 2015)
* El buit (Lumen, 2015)
* Si jo fos un gat (Estrella polar, 2016)
* Laberint de l'ànima (Grup 62, 2016)
* L'agenda del monstre de colors (Flamboynat, 2016)
* Talpet terratrèmol (Beascoa, 2017)
* El sol fa tard (El cep i la nansa, 2017)
* El monstre de colors va a l'escola (Flamboynat, 2018)
* Mama (Estrella Polar, 2020)
* La joya interior (Lumen, 2021)
* El buit (Lumen, 2022)

## Referències

* ↑ «Anna Llenas» (en castellà). [Consulta: 17 març 2024].
* ↑ «Libros de ANNA LLENAS | Casa del Libro» (en castellà). [Consulta: 17 març 2024].
* ↑ «TRAC: Traduccions del català - Institut Ramon Llull». [Consulta: 17 març 2024].
# Sinítsino

Sinítsino (en rus: Синицино) és un poble (un possiólok) de l'óblast de Vorónej, a Rússia, segons el cens del 2010 tenia un habitant.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Charles Palmer

Charles Palmer (Old Warden, Bedfordshire, 18 d'agost de 1869 – Colwyn Bay, Denbighshire, Gal·les, 14 de novembre de 1947) va ser un tirador anglès que va competir durant el primer quart del segle xx. Va participar en tres edicions dels Jocs Olímpics, sempre en proves de fossa olímpica.
Els primers Jocs foren els de Londres de 1908, on la medalla d'or en la competició de fossa olímpica per equips, mentre en la prova individual fou cinquè.
El 1912, als Jocs d'Estocolm, guanyà la medalla de plata en fossa olímpica per equips i acabà en 21a posició en la prova individual.
El 1920, a Anvers, disputà els darrers Jocs Olímpics, amb una quarta posició final en la prova de fossa olímpica per equips.

## Referències

* 1 2 3 «Charles Palmer Olympic Results». sports-reference.com. Arxivat de l'original el 10 de novembre 2012. [Consulta: 6 maig 2016].
# Navalla recta

La navalla recta, (Ensis siliqua) és una espècie de mol·lusc bivalve de la família Pharidae que es troba a tota la Mediterrània.

## Morfologia

La conquilla és de color blanquinós a beix a l'exterior, ornamentada exteriorment de taques i bandes marrons a vermelloses, amb un periostracum llustrós, marró olivaci. L'Interior és blanquinós a gris blau clar.
La mida màxima de 23 cm, en general mesura entre 12 i 15 cm. La conquilla és rectangular, amb les vores dorsal i ventral subrectilínies. El marge anterior està truncat, una mica oblic, sense presentar cap depressió dorsoventral just abans dels ganxos. El lligament s'estén fins a un quart de la longitud de la vora dorsal. La xarnera té dues dents cardinals i dues laterals a la valva esquerra, una cardinal i una lateral a la valva dreta.
La impressió del múscul adductor anterior és una mica obliqua en referència a la vora dorsal de la conquilla, ultrapassant clarament enrere la zona del lligament. La impressió de l'adductor posterior està allunyada del sinus pal·lial una distància igual a la seva pròpia amplada.

## Comportament

S'enterra als fons sorrencs nets o fangosos de la zona infralitoral, viu fins als 70 m de fondària.

## Reproducció

Espècie de reproducció ovípara, de sexes separats.

## Alimentació

Alimentació suspensívora.

## Distribució geogràfica

Es troba a tot el Mediterrani (incloent-hi la mar Negra) i a l'Atlàntic (de Noruega i la mar Bàltica fins al Marroc).

## Pesca

De carn bastant apreciada, i com altres espècies del mateix grup, presenten un cert interès econòmic.
Pesca artesanal amb arrossegament, dragues o a mà amb ganxos. Es troba ocasionalment als mercats i es comercialitza fresc.
No n'està regulada la pesca ni té talla mínima legal.

## Referències

* ↑ «Navalla recta». Cercaterm. TERMCAT, Centre de Terminologia.
* Lloris, Domènec i Meseguer, Sergi: Recursos marins del Mediterrani: fauna i flora del Mar Català. Departament d'Agricultura, Ramaderia i Pesca de la Generalitat de Catalunya. Barcelona, octubre del 2000. ISBN 84-393-5244-1. Plana 182.
* Huguet, A.: Catàleg d'espècies d'interès pesquer a Catalunya. Generalitat de Catalunya. Departament d'Agricultura, Ramaderia i Pesca. Any 1995.
* Alegre, M.; J. Lleonart; J. Veny: Espècies pesqueres d'interès comercial. Nomenclatura oficial catalana. Dep. Cultura, Generalitat de Catalunya, 1992.

## Enllaços externs

* Descripció del canyut. (castellà)
* Valor nutricional de la navalla recta. (castellà)
* Informació i fotografia d'aquest mol·lusc. Arxivat 2008-04-08 a Wayback Machine. (anglès)
# Fraisse (Dordonya)

Fraisse (en francès Fraisse) és un municipi francès situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 190 | 170 | 140 | 129 | 120 | 157 | 151 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 1947-1983 | Gérard Lajonie |
| 1983-1995 | Maurice Dudreuilh |
| 1995-2008 | Patrick Hivert |
| 2008- | Régis Lajonie |

## Referències

* ↑ «Toponímia occitana». Arxivat de l'original el 2012-03-15. [Consulta: 29 novembre 2010].
Viccionari
# Helena Overkleeft

Helena Overkleeft (1953) és una traductora neerlandesa. Va estudiar Filologia catalana a les universitats de Girona i Utrecht i es va llicenciar en Filologia Hispànica a la Radboud Universiteit de Nimega. Va viure uns anys a Barcelona i el 1992 tornà als Països Baixos, on va treballar per a diverses editorials internacionals. Ara viu a Utrecht, on es dedica a la traducció literària del català i castellà. Les seves primeres traduccions de poesia catalana de Francesc Parcerisas, Miquel de Palol, Manuel Forcano, Vinyet Panyella i d'altres, a més de dos contes de Sergi Pàmies, foren publicades a la revista literària De Tweede Ronde (Amsterdam, 2008), publicació de la qual fou també coeditora. El 2009 es publicà la seva traducció al neerlandès de la novel·la de Maria Barbal Pedra de tartera. El seu últim treball publicat és la traducció de L'últim patriarca, de Najat El Hachmi (2011). Actualment treballa en la traducció neerlandesa d'una selecció de poesia de Vinyet Panyella del poemari Sang presa, obra guardonada amb el premi Miquel de Palol 2011.

## Referències

* ↑ «Helena Overkleeft». Tralicat. (Institut Ramon Llull). Arxivat de l'original el 2015-11-21. [Consulta: 20 novembre 2015].
# Trastorn de l'equilibri acidobàsic

El trastorn de l'equilibri acidobàsic és una anormalitat de l'equilibri normal d'àcids i bases del cos humà que fa que el pH plasmàtic es desviï del rang normal (7,35 a 7,45). En el fetus, el rang normal difereix en funció del vas umbilical que es pren la mostra (el pH de la vena umbilical és normalment de 7,25 a 7,45; el pH de l'artèria umbilical és normalment de 7,18 a 7,38). Pot existir en diferents nivells de gravetat, alguns poden posar en perill la vida.

## Classificació

Un excés d'àcid s'anomena acidosi o acidèmia, mentre que un excés de bases s'anomena alcalosi o alcalèmia. El procés que provoca el desequilibri es classifica en funció de la causa de l'alteració (respiratòria o metabòlica) i la direcció del canvi de pH (acidosi o alcalosi). Això produeix els quatre processos bàsics següents:
| procés | compensació |
| acidosi metabòlica | respiratori |
| acidosi respiratòria | renal |
| alcalosi metabòlica | respiratori |
| alcalosi respiratòria | renal |

## Referències

* ↑ Yeomans, ER «Umbilical cord pH, PCO2, and bicarbonate following uncomplicated term vaginal deliveries (146 infants)». Am J Obstet Gynecol, vol. 151, 6, 1985, pàg. 798–800. DOI: 10.1016/0002-9378(85)90523-x. PMID: 3919587.
# Stroiutxàstok

Stroiutxàstok (en rus: Стройучасток) és un poble del krai de Khabàrovsk, a Rússia, que el 2012 tenia un habitant. Pertany al districte rural de Verkhnebureïnski.

## Referències

* ↑ Четыре рабочих поселка потерял Хабаровский край Arxivat 2013-09-27 a Wayback Machine.
# Cap-pla

El cap-pla, cabeçut, capçut, capgròs o cabot o encara llissa de roquer, llissa de cap pla o llissa agut, també sovint conegut amb el nom genèric de llíssera, (Liza ramado) és un peix teleosti de la família dels mugílids i de l'ordre dels perciformes.

## Morfologia

Pot arribar als 70 cm de llargària total.

## Distribució geogràfica

Es troba a les costes de l'Atlàntic oriental (des del sud de Noruega fins al Marroc, incloent-hi la mar Mediterrània i la mar Negra).

## Espècies relacionades

* Llissa llobarrera
* Llissa vera

## Referències

* ↑ «Liza ramado». Catalogue of Life. (anglès) (anglès)
* 1 2 DCVB
* ↑ «Diccionari Catalá-Castellá-Llatí-Frances-Italiá. Tomo Primer : per una societat de catalans». Arxivat de l'original el 2008-12-04. [Consulta: 29 desembre 2009].
* ↑ The Taxonomicon (anglès)
* 1 2 FishBase (anglès)

## Enllaços externs

* Departament d'Agricultura, Alimentació i Acció Rural - Cap-pla
Viccionari